Diari Oficial de la Generalitat Valenciana


Sumari del DOGV 8939, del 29-10-2020 (2020/8946)

RESOLUCIÓ de 27 d'octubre de 2020, de la Direcció General de Centres Docents, per la qual es resol la convocatòria de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana, per al curs escolar 2020-2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8939

Data del DOGV
:   29-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8946


Data del document
:   27-10-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 27 d'octubre de 2020, de la Direcció General de Centres Docents, per la qual es resol la convocatòria de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana, per al curs escolar 2020-2021. [2020/8946]  
Mitjançant l'Ordre 19/2018, de 16 de maig, de la Conselleria d'Educació, Investigació, Cultura i Esport, s'aproven les bases reguladores de les ajudes econòmiques destinades a l'escolarització als centres autoritzats d'Educació Infantil i escoles infantils municipals de primer cicle de la Comunitat Valenciana (DOGV 8298, 18.05.2018).  
  
Mitjançant Resolució de 29 de juny de 2020, de la Conselleria d'Educació, Cultura i Esport, es convoquen les ajudes econòmiques destinades a l'escolarització als centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2020-2021 (DOGV 8848, 02.07.2020).  
  
Mitjançant Resolució de 21 de juliol de 2020, del director general de Centres Docents, s'amplia el termini de presentació de sol·licituds de les ajudes econòmiques destinades a l'escolarització als centres autoritzat d'Educació Infantil i escoles infantils municipals de primer cicle de la Comunitat Valenciana per al curs escolar 2020-2021 (DOGV 8865, 24.07.2020).  
El llistat provisional de sol·licituds admeses i excloses es va publicar amb data 17 de setembre de 2020 i es va obrir el termini per a la presentació d'al·legacions. Conclòs aquest termini, i una vegada revisades les al·legacions presentades per les persones interessades, la Subdirecció General, com a òrgan instructor del procediment, reunida la comissió avaluadora prevista en l'article 4 de l'ordre de bases, ha formulat la proposta de concessió i denegació de les ajudes, d'acord amb els criteris establits en les bases i en la convocatòria corresponent. La proposta ha sigut elevada a la Direcció General de Centres Docents, per a la seua resolució.  
Vista aquesta proposta, i de conformitat amb el que estableix l'article 5 de l'esmentada Ordre 19/2018, de 16 de maig, resolc:  
  
Primer. Persones beneficiàries  
Concedir les ajudes econòmiques destinades a l'escolarització als centres autoritzats d'Educació Infantil i escoles infantils municipals de primer cicle de la Comunitat Valenciana per al curs 2020-2021, convocades mitjançant Resolució de 21 de juliol de 2020, de la Conselleria d'Educació, Cultura i Esport, a l'alumnat i a les escoles infantils municipals que compleixen els requisits previstos en l'ordre de bases i en la convocatòria d'aquestes ajudes. La relació de persones beneficiàries es publicarà conforme al que es preveu en l'apartat nové d'aquesta resolució.  
  
Segon. Persones no beneficiàries  
Denegar les ajudes a l'alumnat i a les escoles infantils municipals que, d'acord amb el que preveu l'ordre de bases i la convocatòria, no reuneixen els requisits per a poder ser persones beneficiàries. La relació de l'alumnat i de les escoles infantils municipals que resulten exclosos, amb l'especificació per a cada cas del motiu de la denegació, es publicarà conforme al que es preveu en l'apartat nové d'aquesta resolució.  
  
  
Tercer. Crèdit  
L'import total concedit en aquesta resolució ascendeix a 41.900.635,40 ?, distribuït en les següents anualitats:  
- Exercici 2020: la part corresponent als quatre primers mesos del curs escolar 2020-2021 (setembre-desembre de 2020), per un import de 22.990.580,36 ?. El pagament es realitzarà a càrrec de la línia de subvenció S5598000, capítol IV, de la secció, servei, centre gestor i programa 05.79.72.100.74, Ensenyament Primari, prevista en l'actual Llei de pressupostos de la Generalitat.  
- Exercici 2021: la part corresponent als sis mesos següents (gener-juny 2021) del curs escolar 2020-2021, per un import de 67.337.686,04 ?, que quedarà condicionat a l'existència de crèdit pressupostari suficient i adequat en la Llei de pressupostos de la Generalitat per a l'exercici 2021, de conformitat amb el que preveu la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Quart. Quantia individual de l'ajuda  
Per a l'alumnat de 0 a 3 anys matriculat als centres autoritzats i de l'alumnat de 0 a 2 anys matriculat a les escoles infantils municipals, la quantia individual de l'ajuda, determinada d'acord amb els criteris de valoració establits en l'ordre de bases i tenint en compte els imports màxims i mínims d'ajuda mensual per tram previstos en la convocatòria, ascendeix a 98.128.874,00 ?, per a aquest curs escolar 2020-2021, amb el següent detall:  
  
Import mensual corresponent als mesos de setembre de 2020 a juny de 2021 (10 mensualitats)  
  
Tram d'edat Interval renda per càpita - Import mes bo  
3-1 2 a 3.999,99 200 -  
 4.000 a 5.999,99 170 -  
 6.000 a 9.999,99 120 -  
 10.000 a 15.999,99 90 -  
 16.000 fins al màxim subvencionable 70 -  
3-7 7 a 1.999,99 120 -  
 2.000 a 3.999,99 110 -  
 4.000 a 5.999,99 100 -  
 6.000 a 9.999,99 90 -  
 10.000 a 11.999,99 80 -  
 12.000 fins al màxim subvencionable 70 -  
7-0 0 a 5.999,99 180 -  
 6.000 a 7.999,99 165 -  
 8.000 a 9.999,99 150 -  
 10.000 a 11.999,99 135 -  
 12.000 a 15.999,99 120 -  
 16.000 a 29.999,99 110 -  
 30.000 fins al màxim subvencionable 90 -  
  
  
Per al tram de 2 a 3 anys de les escoles infantils municipals, la quantia de l'ajuda ascendeix a 88.942.979,40 ?, corresponent a 442 unitats autoritzades i en funcionament de 2 a 3 anys i 429 alumnes de 2 a 3 anys matriculats en aules mixtes, tot això a la data de finalització de presentació de sol·licituds. En l'annex d'aquesta resolució es detallen les quantitats concedides a les escoles infantils municipals.  
  
Cinqué. Certificat d'assistència dels centres autoritzats per al seu alumnat beneficiari de 0 a 3 anys, i de les escoles infantils municipals, per al seu alumnat de 0 a 2 anys  
Els centres autoritzats, per al seu alumnat beneficiari de 0 a 3 anys, i les escoles infantils municipals, per al seu alumnat beneficiari de 0 a 2 anys, hauran de certificar mensualment l'assistència d'aquest alumnat, mitjançant l'aplicació informàtica de la Conselleria. La Subdirecció General de Centres Docents indicarà el termini perquè els centres i escoles infantils municipals certifiquen l'assistència del seu alumnat beneficiari.  
  
Sisé. Justificació de l'ajuda de les escoles infantils municipals per al tram de 2 a 3 anys  
Les escoles infantils municipals, per al tram de 2 a 3 anys, hauran de justificar, en els mesos de gener i juny l'ajuda rebuda, i detallaran, mitjançant l'aplicació informàtica de la Conselleria, per a cada mes del curs escolar, el nombre d'unitats de 2-3 anys autoritzades i en funcionament i el nombre dels llocs escolars en aules mixtes amb alumnat matriculat de 2-3 anys.  
  
Seté. Justificació d'assistència de l'alumnat beneficiari de 0 a 3 anys matriculat en centres autoritzats i de l'alumnat beneficiari de 0 a 2 anys matriculat en escoles infantils municipals, per part de les persones responsables legals  
Les persones responsables legals de l'alumnat beneficiari hauran de justificar mensualment l'assistència al centre o escola municipal del seu fill/a o tutelat/ada, mitjançant l'eina de gestió informàtica que els serà facilitada per l'empresa col·laboradora.  
  
Huité. Pagament de les ajudes  
Per a l'alumnat de 0 a 3 anys matriculat en centres i de 0 a 2 anys matriculat en escoles infantils municipals, la subvenció s'abonarà als centres i les escoles infantils municipals conforme al que es preveu en l'article 25 de l'ordre de bases.  
Atés que aquesta subvenció està exempta del règim de pagament anticipat, s'abonarà amb caràcter anticipat l'import concedit corresponent als mesos de setembre a desembre de 2020, segons l'ajuda concedida en la resolució.  
El mes de gener de 2021, es realitzaran, si escau, les regularitzacions del pagament corresponent als mesos anteriors. Aquestes es calcularan a partir dels certificats d'assistència realitzats pels centres i escoles infantils municipals.  
Una vegada realitzat aquest procés, es farà el pagament anticipat dels mesos de gener a abril de 2021, amb les possibles regularitzacions anteriors incloses.  
Finalment, el mes de juny de 2021, es comprovaran els certificats realitzats pels centres i escoles infantils municipals, així com la justificació mensual d'assistència realitzada per les persones responsables legals de l'alumnat, de tot el curs. Els certificats d'assistència dels centres o escoles infantils municipals han de coincidir amb la justificació d'assistència mensual realitzada per les persones responsables legals d'aquest alumnat, segons s'estableix en l'article 21 de l'ordre de bases. En cas de discrepància entre totes dues justificacions la Subdirecció General de Centres Docents realitzarà les regularitzacions corresponents.  
  
Una vegada realitzades aquestes regularitzacions, es pagaran els mesos de maig i juny, incloent-hi les referides regularitzacions.  
Per al tram de 2 a 3 anys de les escoles infantils municipals, la subvenció s'abonarà conforme al que es preveu en l'article 32 de l'ordre de bases. Atés que aquesta subvenció està exempta del règim de pagament anticipat, es pagarà amb caràcter anticipat l'import concedit corresponent als mesos de setembre a desembre de 2020, segons l'ajuda concedida en la resolució.  
En el mes de gener de 2021 es comprovarà que les dades de la justificació de l'escola municipal coincideixen amb les dades aprovades en la resolució de concessió. En el cas de discrepància, es realitzarà la corresponent regularització.  
En el mes de gener de 2021 es realitzarà el pagament anticipat dels mesos de gener a abril, el qual inclourà les possibles regularitzacions.  
  
Finalment, el mes de juny, es procedirà d'igual manera, per a calcular, si escau, les regularitzacions que quedaren pendents dels mesos anteriors. Una vegada realitzades aquestes regularitzacions, es pagaran els mesos de maig i juny, incloent-hi les esmentades regularitzacions.  
  
Si una vegada finalitzada la convocatòria i revisada la justificació realitzada es detecten diferències, la persona titular de la direcció general competent en matèria de centres docents regularitzarà la diferència, mitjançant la minoració dels pagaments pendents o, si escau, mitjançant l'inici de l'expedient de reintegrament corresponent.  
  
Nové. Publicació  
De conformitat amb el que preveuen l'ordre de bases i la convocatòria, aquesta resolució es publicarà en el Diari Oficial de la Generalitat Valenciana. Les llistes de persones beneficiàries i no beneficiàries de les ajudes es faran públiques a través de l'aplicació informàtica. Les persones sol·licitants podran consultar, de manera individual, la resolució de concessió en la pàgina web de la Conselleria d'Educació, Cultura i Esport, en el següent url:  
http://www.ceice.gva.es/ca/web/centros-docentes/ayudas/subvenciones/educacion-infantil-primer-ciclo.  
Els centres, respecte del seu alumnat de 0 a 3 anys i les escoles infantils municipals, respecte del seu alumnat de 0 a 2 anys, disposaran, a través de l'aplicació informàtica, de la resolució relativa a l'alumnat beneficiari del seu centre i escola municipal, en la qual es detallaran les persones beneficiàries, les quantitats de les ajudes concedides i les sol·licituds denegades amb el motiu de denegació. Una vegada realitzada la publicació d'aquesta resolució en el DOGV, els centres i escoles infantils municipals informaran les famílies que aquesta ha sigut publicada i que la llista de l'alumnat beneficiari del centre està disponible.  
Les escoles infantils municipals, per al tram de 2-3 anys, disposaran, a través de l'aplicació informàtica de la conselleria, del detall de l'ajuda concedida per aula de 2-3 anys en funcionament i per alumnat de 2-3 anys matriculat en aules mixtes. Es publica en el DOGV l'annex amb la relació d'escoles infantils municipals beneficiàries i import concedit.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, les persones interessades podran presentar potestativament un recurs de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant del conseller d'Educació, Cultura i Esport, en el termini d'un mes a comptar des de l'endemà de ser publicada.  
b) El recurs contenciós administratiu ha d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada o a partir de l'endemà del dia en què es notifique la resolució expressa del recurs de reposició o en què aquest s'haja considerat presumptament desestimat.  
  
  
València, 27 d'octubre de 2020.- El director general de Centres Docents: José Joaquín Carrión Candel.